title: 2002 m. gruodžio 10 d. Tarybos sprendimas 2003/633/BUSP dėl Europos Sąjungos ir Bulgarijos, Kipro, Čekijos Respublikos, Estijos, Vengrijos, Islandijos, Latvijos, Lietuvos, Norvegijos, Rumunijos, Slovakijos Respublikos, Slovėnijos, Šveicarijos, Turkijos ir Ukrainos susitarimų dėl šių valstybių dalyvavimo Europos Sąjungos policijos misijoje (ESPM) Bosnijoje ir Hercegovinoje sudarymo

text:
Svarbus teisinis pranešimas

|

32003D0663

Oficialusis leidinys L 239 , 25/09/2003 p. 0001 - 0001

		Tarybos sprendimas 2003/633/BUSP2002 m. gruodžio 10 d.dėl Europos Sąjungos ir Bulgarijos, Kipro, Čekijos Respublikos, Estijos, Vengrijos, Islandijos, Latvijos, Lietuvos, Norvegijos, Rumunijos, Slovakijos Respublikos, Slovėnijos, Šveicarijos, Turkijos ir Ukrainos susitarimų dėl šių valstybių dalyvavimo Europos Sąjungos policijos misijoje (ESPM) Bosnijoje ir Hercegovinoje sudarymoEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 24 straipsnį,atsižvelgdama į pirmininkaujančios valstybės narės rekomendaciją,kadangi:(1) 2002 m. kovo 11 d. Taryba priėmė Bendrųjų veiksmų aktą 2002/210/BUSP dėl Europos Sąjungos policijos misijos [1].(2) To Bendrųjų veiksmų akto 8 straipsnio 3 dalyje numatoma, kad išsamios trečiųjų valstybių dalyvavimo ESPM nuostatos apibrėžiamos susitarimuose, sudaromuose pagal Europos Sąjungos sutarties 24 straipsnį.(3) Remdamasi 2002 m. spalio 14 d. Tarybos sprendimu, įgaliojančiu pirmininkaujančią valstybę narę pradėti derybas, pirmininkaujanti valstybė narė suderino susitarimus su Bulgarija, Kipru, Čekijos Respublika, Estija, Vengrija, Islandija, Latvija, Lietuva, Norvegija, Rumunija, Slovakijos Respublika, Slovėnija, Šveicarija ir Ukraina dėl jų dalyvavimo ESPM.(4) Šie susitarimai turėtų būti patvirtinti,NUSPRENDĖ:1 straipsnisEuropos Sąjungos ir Bulgarijos, Čekijos, Estijos, Islandijos, Kipro, Latvijos, Lietuvos, Norvegijos, Rumunijos, Slovakijos, Slovėnijos, Šveicarijos, Turkijos, Ukrainos ir Vengrijos susitarimai dėl šių valstybių dalyvavimo Europos Sąjungos policijos misijoje (ESPM) Bosnijoje ir Hercegovinoje patvirtinami Europos Sąjungos vardu.Šių susitarimų tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį (-is), įgaliotą pasirašyti šiuos susitarimus, kad jie taptų privalomi Europos Sąjungai.3 straipsnisŠis sprendimas skelbiamas Europos Sąjungos oficialiajame leidinyje.4 straipsnisŠis sprendimas įsigalioja jo paskelbimo dieną.Priimta Briuselyje, 2002 m. gruodžio 10 d.Tarybos varduPirmininkasP. S. Møller[1] OL L 70, 2002 3 13, p 1.--------------------------------------------------


title: 2007/171/EB: 2007 m. kovo 16 d. Komisijos sprendimas, nustatantis Šengeno informacinės sistemos II tinklo reikalavimus (trečiasis ramstis)

text:
20.3.2007

               LT

               Europos Sąjungos oficialusis leidinys

               L 79/29

      KOMISIJOS SPRENDIMAS

   2007 m. kovo 16 d.
   nustatantis Šengeno informacinės sistemos II tinklo reikalavimus (trečiasis ramstis)
   (2007/171/EB)
   EUROPOS BENDRIJŲ KOMISIJA,
   atsižvelgdama į Europos Sąjungos sutartį,
   atsižvelgdama į 2001 m. gruodžio 6 d. Tarybos sprendimą 2001/886/TVR dėl antros kartos Šengeno informacinės sistemos (SIS II) sukūrimo (1), ypač į jo 4 straipsnio a dalį,
   kadangi:

               (1)

               Siekiant sukurti SIS II būtina nustatyti ryšių tinklo ir jo sudedamųjų dalių technines specifikacijas bei konkrečius tinklo reikalavimus.

               (2)

               Komisija ir valstybės narės turėtų priimti atitinkamus tarpusavio susitarimus, visų pirma dėl valstybėse narėse esančios vienodos nacionalinės sąsajos elementų.

               (3)

               Šis sprendimas nepažeidžia galimybės ateityje priimti kitus Komisijos sprendimus, susijusius su SIS II kūrimu, pirmiausiai dėl saugumo reikalavimų nustatymo.

               (4)

               SIS II kūrimas reglamentuojamas Tarybos reglamentu (EB) Nr. 2424/2001 (2) ir Tarybos sprendimu 2001/886/TVR. Siekiant užtikrinti, kad būtų vykdomas vienas įgyvendinimo procesas visai SIS II kurti, šio sprendimo nuostatos turėtų atitikti Komisijos sprendimo, nustatančio SIS II tinklo reikalavimus, nuostatas, kurios turi būti priimtos taikant Reglamentą (EB) Nr. 2424/2001.

               (5)

               Jungtinė Karalystė taiko šį sprendimą pagal Protokolo dėl Šengeno acquis integravimo į Europos Sąjungos sistemą, pridėto prie ES sutarties ir EB sutarties, 5 straipsnį ir 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti taikant kai kurias Šengeno acquis nuostatas (3) 8 straipsnio 2 dalį.

               (6)

               Airija taiko šį sprendimą pagal Protokolo dėl Šengeno acquis integravimo į Europos Sąjungos sistemą, pridėto prie ES sutarties ir EB sutarties, 5 straipsnį ir 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (4) 5 straipsnio 1 dalį ir 6 straipsnio 2 dalį.

               (7)

               Kalbant apie Islandiją ir Norvegiją, šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl šių dviejų valstybių asociacijos įgyvendinant, taikant ir plėtojant Šengeno acquis Tarybos sprendimo 1999/437/EB (5) dėl tam tikrų priemonių taikant šį susitarimą 1 straipsnio G punkte nurodytoje srityje.

               (8)

               Kalbant apie Šveicariją, šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos pasirašytame susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, Tarybos sprendimo 1999/437/EB 1 straipsnio G punkte, kuris siejamas su Tarybos sprendimo 2004/849/EB (6) dėl šio susitarimo pasirašymo Europos Sąjungos vardu ir dėl laikino tam tikrų nuostatų taikymo 4 straipsnio 1 dalimi, nurodytoje srityje.

               (9)

               Šis sprendimas yra Šengeno acquis pagrindu priimtas arba kitaip su juo susijęs aktas, kaip apibrėžta Stojimo akto 3 straipsnio 1 dalyje.

               (10)

               Šiame sprendime numatytos priemonės atitinka Sprendimo 2001/886/TVR 5 straipsnio 1 dalimi įsteigto komiteto nuomonę,

         NUSPRENDĖ:
   1 straipsnis
   Priede pateikiamos SIS II ryšių infrastruktūros fizinės architektūros projekto techninės specifikacijos.

      Priimta Briuselyje, 2007 m. kovo 16 d.

            Komisijos vardu

         Franco FRATTINI

            Pirmininko pavaduotojas

      (1)  OL L 328, 2001 12 13, p. 1.

      (2)  OL L 328, 2001 12 13, p. 4. Reglamentas su pakeitimais, padarytais Reglamentu (EB) Nr. 1988/2006 (OL L 411, 2006 12 30, p. 1).

      (3)  OL L 131, 2000 6 1, p. 43. Sprendimas su pakeitimais, padarytais Sprendimu 2004/926/EB (OL L 395, 2004 12 31, p. 70).

      (4)  OL L 64, 2002 3 7, p. 20.

      (5)  OL L 176, 1999 7 10, p. 31.

      (6)  OL L 368, 2004 12 15, p. 26.

      PRIEDAS
      TURINYS

                  1.

               Įvadas …

                  1.1.

               Akronimai ir santrumpos …

                  2.

               Bendroji apžvalga …

                  3.

               Geografinė aprėptis …

                  4.

               Tinklo paslaugos …

                  4.1.

               Tinklo struktūra …

                  4.2.

               Pagrindinės CS-SIS ir atsarginės CS-SIS sujungimo būdas …

                  4.3.

               Dažnių juostos plotis …

                  4.4.

               Paslaugų kategorijos …

                  4.5.

               Naudotini protokolai …

                  4.6.

               Techninės specifikacijos …

                  4.6.1.

               IP adresacija …

                  4.6.2.

               IPv6 palaikymas …

                  4.6.3.

               Statinis maršrutas …

                  4.6.4.

               Užtikrinama duomenų srauto sparta …

                  4.6.5.

               Kitos specifikacijos …

                  4.7.

               Funkcinis atsparumas …

                  5.

               Stebėsena …

                  6.

               Bendrosios paslaugos …

                  7.

               Prieinamumas …

                  8.

               Apsaugos priemonės …

                  8.1.

               Tinklo šifravimas …

                  8.2.

               Kiti saugumo aspektai …

                  9.

               Pagalbos tarnyba ir palaikymo struktūra …

                  10.

               Sąveika su kitomis sistemomis …
            1.   Įvadas
      Šiame dokumente aprašomas ryšių tinklo projektas, šio tinklo sudedamosios dalys ir specialūs tinklo reikalavimai.
      1.1.   Akronimai ir santrumpos
      Šioje dalyje pateikiami dokumente vartojami akronimai.

                  Akronimai ir santrumpos

                  Paaiškinimas

                  BLNI

                  Atsarginė vietinė nacionalinė sąsaja

                  CEP

                  Pagrindinis galinis taškas

                  CNI

                  Centrinė nacionalinė sąsaja

                  CS

                  Centrinė sistema

                  CS-SIS

                  Techninio palaikymo funkcija, kurią sudaro SIS II duomenų bazė

                  DNS

                  Domenų vardų serveris

                  FCIP

                  Optinė jungtis naudojant IP

                  FTP

                  Bylų perdavimo protokolas

                  HTTP

                  Hiperteksto perdavimo protokolas

                  IP

                  Interneto protokolas

                  LAN

                  Vietinis tinklas

                  LNI

                  Vietinė nacionalinė sąsaja

                  Mb/s

                  Megabitų per sekundę

                  MDC

                  Pagrindinis sistemos kūrimo rangovas

                  N.SIS II

                  Nacionalinė sekcija kiekvienoje valstybėje narėje

                  NI-SIS

                  Vienoda nacionalinė sąsaja

                  NTP

                  Tinklo įrenginių laikrodžių sinchronizavimo protokolas

                  SAN

                  Vietinis laikmenų tinklas

                  SDH

                  Sinchroninė skaitmeninė hierarchija

                  SIS II

                  Antros kartos Šengeno informacinė sistema

                  SMTP

                  Paprastasis pašto persiuntimo protokolas

                  SNMP

                  Paprastasis tinklo valdymo protokolas

                  s-TESTA

                  Saugios europinės telematinių tinklų paslaugos valstybės valdymo institucijoms – tai IDABC programos priemonė (suderintas paneuropinių e. valdžios paslaugų teikimas valstybės valdymo institucijoms, verslo subjektams ir piliečiams. 2004 m. balandžio 21 d. Europos Parlamento ir Tarybos sprendimas 2004/387/EB).

                  TCP

                  Perdavimo valdymo protokolas

                  VIS

                  Vizų informacinė sistema

                  VPN

                  Virtualusis privatus tinklas

                  WAN

                  Platusis tinklas

            2.   Bendroji apžvalga
      SIS II sudaro:

                  —

                  centrinė sistema (toliau – centrinė SIS II), kuri sudaryta iš:

                              —

                              techninio palaikymo funkcijos (toliau – CS-SIS), kurią sudaro SIS II duomenų bazė. Pagrindinė CS-SIS atlieka techninės priežiūros ir administravimo funkcijas, o atsarginė CS-SIS gali užtikrinti visas pagrindinės CS-SIS funkcijas šios sistemos gedimo atveju,

                              —

                              vienodos nacionalinės sąsajos (toliau – NI-SIS),

                  —

                  nacionalinė sekcija (toliau – N.SIS II) kiekvienoje valstybėje narėje, kurią sudaro nacionalinės duomenų sistemos, palaikančios ryšį su centrine SIS II. NS-SIS gali būti duomenų byla (toliau – nacionalinė kopija), kurią sudaro visa ar dalinė SIS II duomenų bazės kopija,

                  —

                  CS-SIS ir NI-SIS ryšių infrastruktūra (toliau – ryšių infrastruktūra), kuri užtikrina šifruotą virtualų tinklą, skirtą SIS II duomenims perduoti ir keistis duomenimis tarp SIRENE biurų.

            NI-SIS, kurią sudaro:

                  —

                  po vieną vietinę nacionalinę sąsają (toliau – LNI) kiekvienoje valstybėje narėje – tokia sąsaja fiziškai prijungia valstybę narę prie saugaus ryšių tinklo; šią sąsają sudaro šifravimo įranga, skirta SIS II ir SIRENE duomenų srautams. LNI yra valstybių narių teritorijoje,

                  —

                  neprivaloma atsarginė vietinė nacionalinė sąsaja (toliau – BLNI), kurios turinys ir funkcijos yra visiškai tokie patys kaip LNI.

            LNI ir BLNI naudojamos tik SIS II sistemai ir SIRENE duomenų apsikeitimams. Siekiant atsižvelgti į saugumo reikalavimus, fizinę buvimo vietą ir įrengimo sąlygas, taip pat tinklo paslaugų teikėjo teikiamas paslaugas (t. y. fizinė s-TESTA jungtis gali turėti keletą VPN kanalų, skirtų kitoms sistemoms, pavyzdžiui, VIS ir Eurodac), konkreti LNI ir BLNI konfigūracija bus nustatyta kiekvienai valstybei narei atskirai su jomis dėl to susitarus;

                  —

                  centrinė nacionalinė sąsaja (toliau – CNI) – tai programa, užtikrinanti prieigą prie CS-SIS. Kiekviena valstybė narė turi atskirus loginius sąsajos taškus, skirtus prisijungti prie CNI per centrinę užkardą.

            CS-SIS ir NI-SIS ryšių infrastruktūrą sudaro:

                  —

                  saugios europinės telematinių tinklų paslaugos valstybės valdymo institucijoms (toliau – s-TESTA), kurios užtikrina šifruoto, virtualaus ir privataus tinklo, skirto perduoti SIS II duomenis ir SIRENE duomenų srautus, paslaugas.

            3.   Geografinė aprėptis
      Ryšių infrastruktūra turi aprėpti visas valstybes nares ir joms užtikrinti būtinas paslaugas.
      Visos ES valstybės narės (Belgija, Prancūzija, Vokietija, Liuksemburgas, Nyderlandai, Italija, Portugalija, Ispanija, Graikija, Austrija, Danija, Suomija, Švedija, Kipras, Čekija, Estija, Vengrija, Latvija, Lietuva, Malta, Lenkija, Slovakija, Slovėnija, Jungtinė Karalystė ir Airija) bei Norvegija, Islandija ir Šveicarija.
      Be to, naujai įstojusios šalys – Rumunija ir Bulgarija – taip pat turi patekti į aprėpiamą teritoriją.
      Galiausiai ryšių infrastruktūros pajėgumai turi būti tokie, kad paslaugas būtų galima teikti bet kuriai šaliai ar institucijai, prisijungusiai prie centrinės SIS II (pvz., Europolui, Eurojustui).
      4.   Tinklo paslaugos
      Kai minimas koks nors protokolas ar architektūra, reikėtų suprasti, kad susijusios ateities technologijos, protokolai ar architektūra taip pat galės būti naudojami.
      4.1.   Tinklo struktūra
      SIS II architektūrai teikiamos centralizuotos paslaugos, kuriomis galima naudotis iš skirtingų valstybių narių. Siekiant stabilaus sistemos veikimo, šių centralizuotų paslaugų centrai įsteigti dviejose vietovėse – Strasbūre (Prancūzija) yra CS-SIS (CU), o St Johann im Pongau (Austrija) yra atsarginė CS-SIS (BCU).
      Turi būti užtikrinta galimybė prisijungti prie sistemos centrų – pagrindinio ir atsarginio – iš skirtingų valstybių narių. Dalyvaujančios šalys gali turėti keletą tinklo prieigos taškų, LNI ir BLNI, skirtų sąveikai tarp nacionalinės sistemos ir centralizuotų paslaugų.
      Be pagrindinės prisijungimo prie centralizuotų paslaugų funkcijos, ryšių infrastruktūra turi užtikrinti ir papildomą abipusių informacijos mainų tarp valstybių narių SIRENE biurų funkciją.
      4.2.   Pagrindinės CS-SIS ir atsarginės CS-SIS sujungimo būdas
      Sąveikai tarp pagrindinės CS-SIS ir atsarginės CS-SIS užtikrinti turi būti naudojamas sinchroninės skaitmeninės hierarchijos (SDH) žiedas ar atitinkama priemonė, t. y. tokios priemonės, kurios leistų ateityje naudoti naują architektūrą ir naujas technologijas. SDH infrastruktūra bus naudojama abiejų sistemos centrų vietiniams tinklams išplėsti siekiant sukurti vieną vientisą vietinį tinklą (LAN). Toks LAN vėliau būtų naudojamas nuolatinei CU ir BCU sinchronizacijai.
      4.3.   Dažnių juostos plotis
      Svarbiausias ryšių infrastruktūrai taikomas reikalavimas – dažnių juostos plotis, kurį ji gali užtikrinti skirtingoms tarpusavyje sujungtoms sistemoms; toks pat dažnių juostos plotis turi būti užtikrinamas ir pagrindiniame tinkle.
      Kiekvienos valstybės narės LNI ir neprivalomai BLNI skirtos dažnių juostos plotis skirsis atsižvelgiant į tai, ar bus naudojamos nacionalinės kopijos, paieškos centrinėje sistemoje ir keitimosi biometriniais duomenimis funkcijos.
      Realus dažnių juostos plotis, kurį užtikrina ryšių infrastruktūra, nėra svarbus, jeigu jis tenkina minimalius kiekvienos valstybės narės poreikius.
      Kiekviena iš pirmiau minėtų sistemų gali į abi puses siųsti didelius duomenų kiekius (radinius skaitmeninius bei biometrinius duomenis ir visus dokumentus). Todėl ryšių infrastruktūra turi užtikrinti mažiausią pakankamą duomenų išsiuntimo ir atsiuntimo greitį kiekvieno prisijungimo metu.
      Ryšių infrastruktūra turi užtikrinti, kad ryšio greitis būtų nuo 2 Mb/s iki 155 Mb/s arba didesnis. Tinklo pajėgumas turi būti toks, kad būtų užtikrintas mažiausias pakankamas duomenų išsiuntimo ir atsiuntimo greitis kiekvieno prisijungimo metu ir kad būtų galima aptarnauti bendrą visų tinklo prieigos taškų dažnių juostos plotį.
      4.4.   Paslaugų kategorijos
      Centrinė SIS II užtikrins užklausų ir (arba) įspėjimų pirmenybės nustatymo funkciją. Ryšių infrastruktūrai bus taikomas papildomas reikalavimas užtikrinti duomenų srautų pirmenybės nustatymą.
      Laikoma, kad pirmenybės nustatymo tinkle parametrus visiems duomenų paketams, kuriems taikomas toks reikalavimas, nustato centrinė SIS II. Bus taikomas pagrįsto teisingo eiliškumo (angl. Weighted Fair Queuing) principas. Tai reiškia, kad ryšių infrastruktūra turi būti pajėgi perimti tokią pirmenybės tvarką, kokia duomenų paketams nustatoma šaltinio LAN, ir savo pagrindiniame tinkle tuos duomenų paketus apdoroti atitinkama tvarka. Be to, ryšių infrastruktūra turi užtikrinti, kad pirminiai duomenų paketai į nuotolines sistemas būtų perduodami tokia pat tvarka, kokia buvo nustatyta šaltinio LAN.
      4.5.   Naudotini protokolai
      Centrinėje SIS II bus naudojami keli tinklo ryšio protokolai. Ryšių infrastruktūroje turėtų būti naudojami įvairūs tinklo ryšio protokolai. Standartiniai naudotini protokolai – HTTP, FTP, NTP, SMTP, SNMP ir DNS.
      Be standartinių protokolų ryšių infrastruktūra turi palaikyti įvairius tuneliavimo protokolus, SAN dubliavimo protokolus ir patentuotus BEA WebLogic serverio Java-to-Java ryšio protokolus. Šifruotų duomenų srautui perduoti į paskirties vietą bus naudojami tuneliavimo protokolai, pvz., IPsec tuneliavimo režimu.
      4.6.   Techninės specifikacijos
      4.6.1.   IP adresacija
      Ryšių infrastruktūroje turi būti rezervuota keletas IP adresų, kurie būtų naudojami tik tame tinkle. Iš visų rezervuotų IP adresų centrinėje SIS II bus naudojamas nustatytas IP adresų, kurių nebus galima naudoti niekur kitur, rinkinys.
      4.6.2.   IPv6 palaikymas
      Galima daryti prielaidą, kad valstybių narių vietiniuose tinkluose bus naudojamas TCP/IP protokolas. Tačiau vienose tinklavietėse gali būti naudojama 4 versija, o kitose – 6 versija. Tinklo prieigos taškai turėtų būti parengti taip, kad galėtų atlikti tinklų sietuvo funkciją, ir galėtų veikti nepriklausomai nuo centrinėje SIS II ir N.SIS II naudojamų tinklo protokolų.
      4.6.3.   Statinis maršrutas
      Duomenims perduoti į valstybes nares CU ir BCU gali būti naudojamas vienas ir toks pat IP adresas. Todėl ryšių infrastruktūra turėtų leisti naudoti statinį maršrutą.
      4.6.4.   Užtikrinama duomenų srauto sparta
      Tol, kol duomenų srauto sparta CU arba BCU yra mažesnė kaip 90 %, susijusi valstybė narė turi užtikrinti, kad dažnių juostos pločio rodiklis nuolatos bus 100 %.
      4.6.5.   Kitos specifikacijos
      Tam, kad CS-SIS būtų palaikoma, ryšių infrastruktūra turi atitikti bent minimalias technines specifikacijas:
      perdavimo delsa (įskaitant piko valandas) turi būti mažesnė kaip arba lygi 150 ms 95 % duomenų paketų ir mažesnė kaip 200 ms 100 % duomenų paketų.
      Duomenų paketų praradimo tikimybė (įskaitant piko valandas) turi būti mažesnė kaip arba lygi 10–4 95 % duomenų paketų ir mažesnė kaip 10–3 100 % paketų.
      Pirmiau minėtas specifikacijas turi atitikti kiekvienas atskiras prieigos taškas.
      Tarp CU ir BCU perduodamų paketų delsa turi būti mažesnė kaip arba lygi 60 ms.
      4.7.   Funkcinis atsparumas
      CS-SIS projekte numatytas didelio prieinamumo reikalavimas. Todėl siekiant apsisaugoti nuo įvairių komponentų veiklos sutrikimų visa įranga dubliuojama.
      Ryšių infrastruktūros komponentai taip pat turi būti atsparūs gedimams. Gedimams turi būti atsparūs šie ryšių infrastruktūros komponentai:

                  —

                  pagrindinis tinklas,

                  —

                  maršruto parinkimo įtaisai,

                  —

                  prisijungimo taškai (angl. Points of Presence),

                  —

                  vietinių linijų jungtys (įskaitant atlikusius kabelius),

                  —

                  saugumo priemonės (šifravimo priemonės, užkardos ir kt.),,

                  —

                  visos bendrosios paslaugos (DNS, NTP ir kt.),

                  —

                  LNI/BLNI.

            Visi tinklo įrenginiai po gedimo turėtų persijungti automatiškai, operacijų neatliekant rankiniu būdu.
      5.   Stebėsena
      Siekiant supaprastinti stebėseną, ryšių infrastruktūros stebėsenos priemonės turi būti tokios, kad jas būtų galima integruoti su institucijos, atsakingos už centrinės SIS II operatyvųjį valdymą, stebėsenos įrenginiais.
      6.   Bendrosios paslaugos
      Be specialiojo tinklo ir apsaugos paslaugų ryšių infrastruktūra taip pat turi užtikrinti bendrąsias paslaugas.
      Specialiosios paslaugos turi būti įdiegtos abiejuose sistemos centruose dėl su duomenų pertekliumi susijusių priežasčių.
      Ryšių infrastruktūra turi užtikrinti toliau nurodytas neprivalomas bendrąsias paslaugas:

                  Paslauga

                  Papildoma informacija

                  DNS

                  Šiuo metu automatinis persijungimas iš CU į BCU tinklo gedimo atveju grindžiamas IP adreso pakeitimu bendrajame DNS serveryje.

                  E. pašto persiuntimo serveris

                  Bendras e. pašto persiuntimo serveris gali būti naudingas siekiant standartizuoti skirtingų valstybių narių e. pašto sąrankas ir, priešingai nei specialusis serveris, toks serveris nenaudoja jokių CU ir (arba) BCU tinklo išteklių.
                  E. paštas, persiunčiamas naudojant bendrą e. pašto persiuntimo serverį, turi atitikti saugumo šabloną (angl. security template).

                  NTP

                  Ši paslauga gali būti naudojama tinklo įrenginių laikrodžiams sinchronizuoti.

            7.   Prieinamumas
      CS-SIS ir LNI bei BLNI prieinamumo rodiklis 28 dienų nepertraukiamu laikotarpiu turi būti 99,99 %, neatsižvelgiant į tinklo prieinamumą.
      Ryšių infrastruktūros prieinamumo rodiklis turi būti 99,99 %.
      8.   Apsaugos priemonės
      8.1.   Tinklo šifravimas
      Centrinė SIS II neleidžia perduoti duomenų, kuriems taikomi dideli arba labai dideli apsaugos reikalavimai, už LAN ribų, jeigu jie nėra šifruoti. Reikėtų užtikrinti, kad tinklo teikėjas jokiu būdu negalėtų prieiti prie SIS II darbinių duomenų bei SIRENE duomenų, kuriais keičiamasi.
      Siekiant aukšto apsaugos lygio, ryšių infrastruktūra turi sudaryti galimybę valdyti liudijimus ir (arba) raktus. Turi būti sudaryta galimybė vykdyti šifravimo įrenginių nuotolinį administravimą ir nuotolinę stebėseną. Šifravimo algoritmai turi atitikti bent šiuos reikalavimus:

                  —

                  Simetriniai šifravimo algoritmai:

                              —

                              3DES (128 bitų) arba didesni,

                              —

                              rakto generavimui turi būti naudojamas atsitiktinis dydis, kuris neleistų sumažinti rakto dydžio bandymo įsilaužti metu,

                              —

                              šifravimo raktai arba informacija, kuri gali būti naudojama raktams gauti, turi būti saugomi tol, kol jie laikomi atmintyje.

                  —

                  Asimetriniai šifravimo algoritmai:

                              —

                              RSA (1 024 bitų modulis) arba didesnis,

                              —

                              rakto generavimui turi būti naudojamas atsitiktinis dydis, kuris neleistų sumažinti rakto dydžio bandymo įsilaužti metu.

            Naudojamas ESP (angl. Encapsulated Security Payload) protokolas (RFC2406). Jis naudojamas tuneliavimo režimu. Pagrindinė dalis ir originali IP antraštė turi būti šifruotos.
      Siekiant apsikeisti sesijų raktais, naudojamas IKE (angl. Internet Key Exchange) protokolas.
      IKE raktai galioja ne ilgiau kaip 1 dieną.
      Sesijų raktai galioja ne ilgiau kaip 1 valandą.
      8.2.   Kiti saugumo aspektai
      Ryšių infrastruktūra užtikrina ne tik SIS II prieigos taškų apsaugą, bet taip pat turi užtikrinti neprivalomų bendrųjų paslaugų apsaugą. Šioms paslaugoms turi būti taikomos tokios pačios apsaugos priemonės, kokios taikomos CS-SIS. Todėl visoms bendrosioms paslaugoms apsaugoti turi būti naudojamos bent šios priemonės: užkarda, antivirusinė programa ir įsilaužimo aptikimo sistema. Be to, bendrosioms paslaugoms teikti naudojami įrenginiai ir jų apsaugos priemonės turi būti nuolat stebimi (užsiregistravus ir atliekant tolesnius veiksmus) saugumo tikslais.
      Siekiant, kad apsaugos lygis nuolatos būtų aukštas, institucija, atsakinga už centrinės SIS II operatyvųjį valdymą, turi žinoti apie visus saugumo pažeidimus ryšių infrastruktūroje. Todėl ryšių infrastruktūra turi sudaryti galimybę apie saugumo pažeidimus iš karto pranešti institucijai, atsakingai už centrinės SIS II operatyvųjį valdymą. Apie visus saugumo pažeidimus turi būti pranešama reguliariai, pvz., kas mėnesį, ir iš karto jiems įvykus.
      9.   Pagalbos tarnyba ir palaikymo struktūra
      Ryšių infrastruktūros paslaugų teikėjas turi užtikrinti, kad veiktų pagalbos tarnyba, kuri bendrautų su institucija, atsakinga už centrinės SIS II operatyvųjį valdymą.
      10.   Sąveika su kitomis sistemomis
      Ryšių infrastruktūra turi užtikrinti, kad informacija nebūtų perduota už nustatytų ryšio kanalų ribų, Įgyvendinant techniškai tai reiškia, kad:

                  —

                  griežtai draudžiama bet kokia neteisėta ir (arba) nekontroliuojama prieiga prie kitų tinklų. taip pat prisijungimas prie interneto,

                  —

                  duomenys neturi „nutekėti“ į kitas tinklo sistemas, pvz., draudžiama sujungti skirtingus IP VPN.

            Be pirmiau minėtų techninių ribojimų, apribojimai taikomi ir ryšių infrastruktūros pagalbos tarnybai. Pagalbos tarnyba negali perduoti jokios su centrine SIS II susijusios informacijos jokiai kitai šaliai, išskyrus už centrinės SIS II operatyvųjį valdymą atsakingą instituciją.


title: 2011/250/ES: 2011 m. sausio 31 d. Tarybos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo iš dalies keičiamas susitarimas išplečiant jo nuostatų taikymą dvišalei prekybai tekstilės gaminiais, siekiant atsižvelgti į dvišalio susitarimo dėl tekstilės gaminių galiojimo pasibaigimą, pasirašymo Europos Sąjungos vardu

text:
27.4.2011

               LT

               Europos Sąjungos oficialusis leidinys

               L 106/1

         TARYBOS SPRENDIMAS
   2011 m. sausio 31 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo iš dalies keičiamas susitarimas išplečiant jo nuostatų taikymą dvišalei prekybai tekstilės gaminiais, siekiant atsižvelgti į dvišalio susitarimo dėl tekstilės gaminių galiojimo pasibaigimą, pasirašymo Europos Sąjungos vardu
   (2011/250/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2010 m. birželio 9 d. Taryba įgaliojo Komisiją pradėti derybas su Uzbekistano Respublika dėl dalinio Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę (1) (toliau – Susitarimas), pakeitimo siekiant užtikrinti, kad prekybos kitomis prekėmis principai būtų oficialiai pradėti taikyti prekybai tekstilės gaminiais. Šios derybos sėkmingai baigtos ir 2010 m. liepos 1 d. buvo parafuotas protokolas, kuriuo iš dalies keičiamas Susitarimas panaikinant 16 straipsnį ir visas nuorodas į jį.

               (2)

               Derybų pagrindu abi šalys susitarė redaguoti tekstą ir panaikinti nebereikalingą techninę nuostatą, kurios galiojimas baigėsi 1998 m., ir susijusį priedą, kuriame daroma nuoroda į tą nuostatą.

               (3)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas.

               (4)

               Protokolas, kuriuo iš dalies keičiamas Susitarimas, turėtų būti pasirašytas Sąjungos vardu su sąlyga, kad jis turi būti sudarytas,

         PRIĖMĖ ŠĮ SPRENDIMĄ:
   1 straipsnis
   Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo iš dalies keičiamas susitarimas išplečiant jo nuostatų taikymą dvišalei prekybai tekstilės gaminiais, siekiant atsižvelgti į dvišalio susitarimo dėl tekstilės gaminių galiojimo pasibaigimą (toliau – Protokolas), pasirašymas patvirtinamas Sąjungos vardu su sąlyga, kad Protokolas turi būti sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Protokolą Sąjungos vardu su sąlyga, kad jis turi būti sudarytas, ir pateikti šį pareiškimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos dienos įgyvendina visas Europos bendrijos teises ir prisiima visus jos įsipareigojimus. Todėl nuorodos į Europos bendriją Susitarimo tekste, kai tinkama, laikomos nuorodomis į Europos Sąjungą.“

   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. sausio 31 d.

            Tarybos vardu

            Pirmininkė

         C. ASHTON

      (1)  OL L 229, 1999 8 31, p. 3.

      (2)  Protokolo tekstas bus paskelbtas kartu su sprendimu dėl jo sudarymo.


title: 2000 m. gruodžio 14 d. Tarybos sprendimas dėl Susitarimo pasikeičiant raštais dėl Ketvirtojo protokolo, nustatančio žvejybos sąlygas, numatytas Susitarime dėl žuvininkystės tarp Europos ekonominės bendrijos ir Danijos Vyriausybės bei Grenlandijos vietinės Vyriausybės, laikino taikymo sudarymo

text:
Svarbus teisinis pranešimas

|

32000D0815

Oficialusis leidinys L 329 , 27/12/2000 p. 0046 - 0046

		Tarybos sprendimas2000 m. gruodžio 14 d.dėl Susitarimo pasikeičiant raštais dėl Ketvirtojo protokolo, nustatančio žvejybos sąlygas, numatytas Susitarime dėl žuvininkystės tarp Europos ekonominės bendrijos ir Danijos Vyriausybės bei Grenlandijos vietinės Vyriausybės, laikino taikymo sudarymo(2000/815/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalį,atsižvelgdama į Komisijos pasiūlymą,kadangi:(1) Pagal Susitarimą dėl žuvininkystės tarp Europos ekonominės bendrijos ir Danijos Vyriausybės bei Grenlandijos vietinės Vyriausybės [1] dėl žvejybos Grenlandijos išimtinės ekonominės zonos vandenyse, Bendrija ir Danijos Vyriausybė bei Grenlandijos vietinė Vyriausybė surengė derybas dėl naujo įgyvendinimo protokolo, skirto 2001–2006 m.(2) Po šių derybų, 2000 m. rugsėjo 13 d., buvo parafuotas naujas protokolas.(3) Pagal šį naują protokolą Bendrijos žvejai galės žvejoti Grenlandijos jurisdikcijai priklausančiuose vandenyse nuo 2001 m. sausio 1 d. iki 2006 m. gruodžio 31 d.(4) Jei nenorima nutraukti Bendrijos laivų žvejybos veiklos, nagrinėjamas protokolas turi būti taikomas nuo 2001 m. sausio 1 d. Tuo tikslu abi Šalys parafavo Susitarimą, pasikeičiant raštais, dėl parafuoto protokolo laikino taikymo nuo dienos, kurios išvakarėse nustojo galioti galiojantis protokolas. Tas Susitarimas turi būti patvirtintas, kol nėra galutinio sprendimo, priimto pagal Sutarties 37 straipsnį.(5) Siekiant užtikrinti Bendrijos žvejų pragyvenimo šaltinį, svarbu sudaryti galimybę žvejoti tuose žūklės rajonuose nuo 2001 m. sausio 1 d.; atsižvelgiant į klausimo skubumą būtina suteikti išimtį dėl Amsterdamo sutarties protokolo dėl Europos Sąjungos nacionalinių parlamentų vaidmens 1 dalies 3 punkte nustatyto šešių savaičių laikotarpio,NUSPRENDĖ:1 straipsnisBendrijos vardu patvirtinamas Susitarimas, pasikeičiant raštais, dėl Ketvirtojo protokolo, nustatančio žvejybos sąlygas, numatytas Susitarime dėl žuvininkystės tarp Europos bendrijos ir Danijos Vyriausybės bei Grenlandijos vietinės Vyriausybės, laikino taikymo.Susitarimo, pasikeičiant raštais, ir protokolo tekstai pridedami prie šio sprendimo.2 straipsnisTarybos pirmininkas įgaliojamas paskirti asmenis, įgaliotus pasirašyti Susitarimą pasikeičiant raštais, kad jis taptų privalomas Bendrijai.Priimta Briuselyje, 2000 m. gruodžio 14 d.Tarybos varduPirmininkasJ. Glavany[1] OL L 29, 1985 2 1, p. 9.--------------------------------------------------


title: 2001 m. balandžio 9 d. Tarybos Sprendimas dėl Europos Sąjungos ir Jugoslavijos Federacinės Respublikos (JFR) susitarimo dėl Europos Sąjungos stebėjimo misijos (EUMM) veiklos JFR sudarymo

text:
Svarbus teisinis pranešimas

|

32001D0352

Oficialusis leidinys L 125 , 05/05/2001 p. 0001 - 0001

		Tarybos sprendimas2001 m. balandžio 9 d.dėl Europos Sąjungos ir Jugoslavijos Federacinės Respublikos (JFR) susitarimo dėl Europos Sąjungos stebėjimo misijos (EUMM) veiklos JFR sudarymo(2001/352/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 24 straipsnį,atsižvelgdama į pirmininkaujančios valstybės narės pasiūlymą,kadangi:(1) 2000 m. gruodžio 22 d. Taryba patvirtino Bendruosius veiksmus 2000/811/BUSP dėl Europos Sąjungos stebėjimo misijos (EUMM) [1].(2) Tų bendrųjų veiksmų 6 straipsnis numato, kad išsamios taisyklės, reglamentuojančios EUMM operacijas jai skirtose srityse, turi būti nustatytos susitarimais, sudaromais Sutarties 24 straipsnyje nustatyta tvarka.(3) Priėmus 2001 m. kovo 12 d. Tarybos sprendimą, leidžiantį pirmininkaujančiai valstybei narei pradėti derybas, pirmininkaujanti valstybė narė derybomis parengė susitarimą su JFR dėl EUMM veiklos.(4) Tas susitarimas turėtų būti patvirtintas,NUSPRENDĖ:1 straipsnisEuropos Sąjungos vardu patvirtinamas Europos Sąjungos ir Jugoslavijos Federacinės Respublikos (JFR) susitarimas dėl Europos Sąjungos stebėjimo misijos (EUMM) veiklos Jugoslavijos Federacinėje Respublikoje.Šio susitarimo tekstas pridedamas prie šio sprendimo.2 straipsnisTarybos pirmininkas yra įgaliojamas paskirti asmenį, įgaliotą pasirašyti šį susitarimą, taip susaistant Europos Sąjungą.3 straipsnisŠis sprendimas skelbiamas Oficialiajame leidinyje.Jis įsigalioja nuo jo paskelbimo dienos.Priimta Liuksemburge, 2001 m. balandžio 9 d.Tarybos varduPirmininkėA. Lindh[1] OL L 328, 2000 12 31, p. 53.--------------------------------------------------


title: 2009/817/EB: 2009 m. spalio 27 d. Tarybos sprendimas dėl Prancūzijai atstovaujančio Regionų komiteto nario skyrimo

text:
7.11.2009

               LT

               Europos Sąjungos oficialusis leidinys

               L 291/26

      TARYBOS SPRENDIMAS

   2009 m. spalio 27 d.
   dėl Prancūzijai atstovaujančio Regionų komiteto nario skyrimo
   (2009/817/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Prancūzijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Bernard SOULAGE kadencijai, tapo laisva viena Regionų komiteto nario vieta,

         NUSPRENDĖ:
   1 straipsnis
   Regionų komiteto nariu likusiam kadencijos laikui iki 2010 m. sausio 25 d. pakartotinai skiriamas:
   Bernard SOULAGE, Vice-président du Conseil régional de Rhône-Alpes.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2009 m. spalio 27 d.

            Tarybos vardu

            Pirmininkas

         C. BILDT

      (1)  OL L 56, 2006 2 25, p. 75.


title: 2010/1/: 2010 m. kovo 29 d. ES ir San Marino bendradarbiavimo komiteto OMNIBUS sprendimas Nr. 1/2010, nustatantis įvairias Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos įgyvendinimo priemones

text:
23.6.2010

               LT

               Europos Sąjungos oficialusis leidinys

               L 156/13

         ES IR SAN MARINO BENDRADARBIAVIMO KOMITETO OMNIBUS SPRENDIMAS Nr. 1/2010
   2010 m. kovo 29 d.
   nustatantis įvairias Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos įgyvendinimo priemones
   ES IR SAN MARINO BENDRADARBIAVIMO KOMITETAS,
   atsižvelgdamas į Europos ekonominės bendrijos ir San Marino Respublikos susitarimą dėl bendradarbiavimo ir muitų sąjungos (1), ypač į jo 7 straipsnio 2 dalį, 8 straipsnio 3 dalį, 13 straipsnio 2 dalį ir 23 straipsnio 3 dalį,
   kadangi:

               (1)

               Europos ekonominės bendrijos ir San Marino Respublikos susitarimas dėl bendradarbiavimo ir muitų sąjungos (toliau – Susitarimas) įsigaliojo 2002 m. balandžio 1 d.

               (2)

               Įsigaliojus Susitarimui, nustota taikyti Laikinąjį susitarimą dėl prekybos ir muitų sąjungos tarp Europos ekonominės bendrijos ir San Marino Respublikos (2).

               (3)

               ES ir San Marino bendradarbiavimo komitetas (toliau – Bendradarbiavimo komitetas) pagal Susitarimą turi priimti tam tikrus sprendimus, kad jis būtų tinkamai įgyvendinamas.

               (4)

               Susitarimo 7 straipsnio 2 dalyje nurodyta, kad Bendradarbiavimo komitetas turėtų nustatyti išsamesnes su muitų sąjungos veikimu susijusias Sąjungos nuostatas. Atsižvelgiant į tai, kad egzistuoja Bendrijos muitinės kodeksas, ir kad šiuo metu muitinį įforminimą atlieka Sąjungos muitinės įstaigos, nereikia nustatyti išsamaus taikytinų nuostatų sąrašo.

               (5)

               San Marino Respublika yra Nykstančių laukinės faunos ir floros rūšių tarptautinės prekybos konvencijos (CITES) šalis. Tai, kad San Marino Respublika taikytų Sąjungos teisės aktus šioje srityje, prisidėtų prie tinkamo Susitarimu sukurtos muitų sąjungos veikimo.

               (6)

               Siekdama laikytis Susitarimo 6 straipsnio 4 dalies ir 7 straipsnio 1 dalies, San Marino Respublika turi imtis visų reikalingų priemonių, kad jos teritorijoje būtų taikomi Sąjungos maisto saugos ir veterinarijos bei fitosanitarijos sričių Sąjungos teisės aktai, kiek to reikia tinkamam Susitarimo veikimui užtikrinti. Siekiant padėti San Marino Respublikos institucijoms tai padaryti, turėtų būti vykdomas administracinis bendradarbiavimas.

               (7)

               Susitarimo II priede nustatytas muitinės įstaigų, kurios San Marino Respublikos vardu ir dėl jos interesų gali atlikti muitinį įforminimą, sąrašas. Siekdamos skatinti ekonominį vystymąsi palengvinant San Marino Respublikos prekybą su trečiosiomis šalimis, Italija ir San Marino Respublika susitarė padidinti įstaigų skaičių, todėl šį sąrašą reikėtų atnaujinti.

               (8)

               Pagal Laikinąjį susitarimą priimti su muitinių bendradarbiavimu susiję Bendradarbiavimo komiteto sprendimai tebegalioja. Todėl tikslinga palikti juos ir toliau galioti.

               (9)

               Remdamasis Susitarimo 8 straipsnio 3 dalies b punktu, Bendradarbiavimo komitetas turi priimti sprendimą dėl San Marino Respublikos naudai surinktų importo muitų perdavimo San Marino Respublikai tvarkos. Administracinėms išlaidoms padengti išskaitomą procentinę dalį reikia suderinti su 2000 m. rugsėjo 29 d. Tarybos sprendimo 2000/597/EB dėl Europos Bendrijų nuosavų išteklių sistemos (3) 2 straipsnio 3 dalyje nustatyta procentine dalimi,

         PRIĖMĖ ŠĮ SPRENDIMĄ:
   1 straipsnis
   Priimamos I priede pateiktos Bendradarbiavimo komiteto darbo tvarkos taisyklės.
   2 straipsnis
   1.   Įsteigiamas Bendradarbiavimo komitetui atskaitingas Muitinių bendradarbiavimo komitetas, kurio svarbiausia užduotis – užtikrinti tinkamą ir vienodą su muitinių veikla susijusių Susitarimo nuostatų taikymą.
   2.   Muitinių bendradarbiavimo komitetą sudaro Sąjungos ir San Marino Respublikos muitinių ekspertai. Muitinių bendradarbiavimo komiteto posėdžiams paeiliui pirmininkauja Europos Komisijos atstovas ir San Marino Respublikos atstovas. Bendradarbiavimo komiteto darbo tvarkos taisyklės mutatis mutandis taikomos Muitinių bendradarbiavimo komitetui.
   3.   Muitinių bendradarbiavimo komitetas reguliariai informuoja Bendradarbiavimo komitetą apie visą savo veiklą. Informacija perduodama per Bendradarbiavimo komiteto sekretoriatą. Visus esminius Susitarimo aiškinimo klausimus Muitinių bendradarbiavimo komitetas perduoda nagrinėti Bendradarbiavimo komitetui.
   3 straipsnis
   1.   San Marino Respublika taiko muitų teisės aktus taip pat kaip jie taikomi Sąjungoje, visų pirma – Bendrijos muitinės kodeksą (4) ir jo įgyvendinimo nuostatas. San Marino Respublika taiko Sąjungos teisės aktus, susijusius su nykstančių laukinės faunos ir floros rūšių tarptautine prekyba.
   2.   Taikant atitinkamas muitinės procedūras ir teisės aktus, susijusius su nykstančių laukinės faunos ir floros rūšių tarptautine prekyba, Sąjungos muitų teritorija ir San Marino Respublikos teritorija laikomos viena muitų teritorija.
   4 straipsnis
   Maisto saugos ir veterinarijos bei fitosanitarijos sričių Sąjungos teisės aktų taikymo praktines priemones tarpusavyje suderina Europos Komisijos tarnybos ir San Marino Respublikos institucijos.
   5 straipsnis
   Kai Sąjungos teisės akto nuostata, kurią San Marino Respublika remdamasi Susitarimo 7 straipsnio 1 dalimi turi taikyti muitinės veiklos, bendrosios prekybos politikos, rinkos priežiūros, sveikatos, saugos ir vartotojų apsaugos, nykstančių laukinės faunos ir floros rūšių tarptautinės prekybos, žemės ūkio arba maisto saugos ar veterinarijos, arba fitosanitarijos srityse, numato, kad sprendžiant tam tikrus klausimus sprendimą turi priimti Europos Komisija, tokį sprendimą Europos Komisijai sutikus priima San Marino Respublikos institucijos. Kai tokia Sąjungos teisės akto nuostata numato, kad sprendimą turi priimti arba pranešimą turi pateikti valstybė narė, tokį sprendimą priima arba tokį pranešimą pateikia San Marino Respublikos institucijos. Šios institucijos atsižvelgia į Sąjungos mokslinių komitetų nuomonę ir sprendimus priima remdamosi Teisingumo Teismo praktika bei Europos Komisijos praktika.
   6 straipsnis
   1.   Susitarimo priede pateiktas Sąjungos muitinės įstaigų, įgaliotų atlikti San Marino Respublikai skirtų prekių muitinį įforminimą, sąrašas pakeičiamas šio sprendimo II priede pateiktu sąrašu.
   2.   Su eksportu susijusios muitinio įforminimo operacijos gali būti atliekamos visose Italijos muitinės įstaigose, išskyrus formalumus:

               a)

               kurie atliekami muitinės procedūrų, turinčių ekonominį poveikį, metu;

               b)

               kurie susiję su ginklų, meno kūrinių, prekursorių ir dvejopos paskirties prekių eksportu;

         kurie turi būti atliekami II priede išvardytose įstaigose ir įstaigų padaliniuose.
   7 straipsnis
   III priede nustatytos importo muitų, Sąjungos surinktų San Marino Respublikos naudai, perdavimo San Marino valstybės iždui procedūros.
   8 straipsnis
   1.   1992 m. gruodžio 22 d. EEB ir San Marino bendradarbiavimo komiteto sprendimas Nr. 3/92 dėl Bendrijos ir San Marino susitarimo (5) 13 straipsnyje numatytos tarpusavio pagalbos teikimo tvarkos tebegalioja ir juo įgyvendinama Susitarimo 23 straipsnio 8 dalis.
   2.   Tebegalioja 1992 m. gruodžio 22 d. EEB ir San Marino bendradarbiavimo komiteto sprendimas Nr. 4/92 dėl administracinio bendradarbiavimo įgyvendinant laikinąjį susitarimą tam tikrų metodų ir prekių siuntimo į San Marino Respubliką procedūros (6), iš dalies pakeistas EB ir San Marino bendradarbiavimo komiteto Sprendimu 1/2002 (7). Juo įgyvendinami Susitarimo 8 straipsnio 3 dalies a ir c punktai bei 23 straipsnio 8 dalis, ir jis mutatis mutandis taikomas elektroninio duomenų apdorojimo priemonių naudojimui atliekant Sąjungos tranzito procedūrą.
   9 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. kovo 29 d.

            Bendradarbiavimo komiteto vardu

            Pirmininkas

         Gianluca GRIPPA

      (1)  OL L 84, 2002 3 28, p. 43.

      (2)  OL L 359, 1992 12 9, p. 14.

      (3)  OL L 253, 2000 10 7, p. 42.

      (4)  Tarybos reglamentas (EEB) Nr. 2913/92, nustatantis Bendrijos muitinės kodeksą, kuris kelis kartus buvo iš dalies pakeistas. Reglamentas (EEB) Nr. 2913/92 buvo pakeistas Europos Parlamento ir Tarybos reglamentu (EB) Nr. 450/2008, nustatančiu Bendrijos muitinės kodeksą (Modernizuotas muitinės kodeksas), Reglamento (EB) Nr. 450/2008 188 straipsnyje nurodytu būdu.

      (5)  OL L 42, 1993 2 19, p. 29.

      (6)  OL L 42, 1993 2 19, p. 34.

      (7)  OL L 99, 2002 4 16, p. 23.

      I PRIEDAS

         ES IR SAN MARINO BENDRADARBIAVIMO KOMITETO DARBO TVARKOS TAISYKLĖS

      1 straipsnis
      Bendradarbiavimo komitetui paeiliui po šešis mėnesius pirmininkauja:

                  a)

                  nuo sausio 1 d. iki birželio 30 d. – Europos Komisijos atstovas;

                  b)

                  nuo liepos 1 d. iki gruodžio 31 d. – San Marino Respublikos atstovas.

            2 straipsnis
      Abiem delegacijoms pritarus, Bendradarbiavimo komiteto pirmininkas nustato posėdžių datą ir vietą. Posėdžiai rengiami paeiliui Briuselyje ir San Marino Respublikoje.
      3 straipsnis
      Prieš kiekvieną posėdį pirmininkui pranešama apie numatomą kiekvienos delegacijos sudėtį.
      4 straipsnis
      1.   Pirmininkas parengia kiekvieno posėdžio preliminarią darbotvarkę. Ji išsiunčiama abiem delegacijoms likus ne mažiau kaip 15 dienų iki posėdžio pradžios.
      2.   Į preliminarią darbotvarkę įtraukiami klausimai, su kuriais susiję dokumentai abiem delegacijoms išsiųsti ne vėliau kaip preliminarios darbotvarkės išsiuntimo dieną.
      3.   Abiem delegacijoms pritarus, atsižvelgdamas į konkrečias aplinkybes pirmininkas gali sutrumpinti 1 ir 2 dalyse numatytus terminus.
      4.   Bendradarbiavimo komitetas darbotvarkę priima kiekvieno posėdžio pradžioje. Sąjungai ir San Marino Respublikai sutikus, į darbotvarkę galima įtraukti klausimus, kurie nebuvo numatyti preliminarioje darbotvarkėje.
      5 straipsnis
      1.   Jeigu nenusprendžiama kitaip, Bendradarbiavimo komiteto posėdžiai yra uždari.
      2.   Nepažeidžiant kitų taikomų nuostatų, Bendradarbiavimo komiteto svarstymams taikomas profesinės paslapties reikalavimas, jei Komitetas nenusprendžia kitaip.
      6 straipsnis
      Sąjungai ir San Marino Respublikai pritarus, Bendradarbiavimo komiteto svarstymai gali vykti taikant rašytinę procedūrą.
      7 straipsnis
      Bendradarbiavimo komiteto priimtus aktus pasirašo pirmininkas.
      8 straipsnis
      1.   Susitarimo 23 straipsnyje nurodytų Bendradarbiavimo komiteto rekomendacijų ir sprendimų pavadinimai pradedami žodžiu „rekomendacija“ arba „sprendimas“, po to nurodomas eilės numeris ir dalykas.
      2.   Bendradarbiavimo komiteto rekomendacijos ir sprendimai perduodami 10 straipsnyje nurodytiems adresatams.
      9 straipsnis
      1.   Bendradarbiavimo komiteto priimtų išvadų dokumentas tvirtinamas savitarpio susitarimu.
      2.   Sekretoriato paslaugas kartu teikia Europos Komisijos atstovas ir San Marino Respublikos atstovas.
      10 straipsnis
      Visi šiose darbo tvarkos taisyklėse numatyti pirmininko pranešimai siunčiami Europos Komisijai ir San Marino Respublikai.
      11 straipsnis
      1.   Kiekviena Susitariančioji Šalis padengia savo išlaidas, patirtas dėl dalyvavimo Bendradarbiavimo komiteto posėdžiuose: personalo, kelionės, pragyvenimo, pašto ir telekomunikacijų išlaidas.
      2.   Su praktiniu posėdžių organizavimu susijusias išlaidas (patalpos, būtinos priemonės ir kt.) padengia Sąjunga arba San Marino Respublika, atsižvelgiant į tai, kur rengiamas posėdis.
      12 straipsnis
      Bendradarbiavimo komiteto oficialios kalbos yra Europos Sąjungos institucijų oficialios kalbos.
      13 straipsnis
      Bendradarbiavimo komitetui skirta korespondencija siunčiama jo pirmininkui į Bendradarbiavimo komiteto sekretoriatą Europos Komisijos adresu.

      II PRIEDAS

         Sąjungos muitinės įstaigų, įgaliotų atlikti San Marino Respublikai skirtų prekių muitinį įforminimą, sąrašas

                  —

                  ANCONA Ufficio delle Dogane di Ancona; Sezione Operativa Territoriale di Falconara Aeroporto,

                  —

                  BOLOGNA Ufficio delle Dogane di Bologna, Sezione Operativa Territoriale Aeroporto „G. Marconi“,

                  —

                  FORLÌ’ Ufficio delle Dogane di Forlì-Cesena; Sezione Operativa Territoriale Aeroporto „Ridolfi“,

                  —

                  GENOVA Ufficio delle Dogane di Genova; Sezione Operativa Territoriale Passo Nuovo; Sezione Operativa Territoriale Voltri; Sezione Operativa Territoriale Aeroporto,

                  —

                  GIOIA TAURO Ufficio delle Dogane di Gioia Tauro,

                  —

                  LA SPEZIA Ufficio delle Dogane di La Spezia,

                  —

                  LIVORNO Ufficio delle Dogane di Livorno,

                  —

                  MILANO Ufficio delle Dogane di Varese, Sezione Operativa Territoriale di Malpensa,

                  —

                  ORIO AL SERIO Ufficio delle Dogane di Bergamo, Sezione Operativa Territoriale di Orio al Serio,

                  —

                  RAVENNA Ufficio delle Dogane di Ravenna; Sezione Operativa Territoriale di San Vitale,

                  —

                  RIMINI Ufficio delle Dogane di Rimini; Sezione Operativa Territoriale di Aeroporto „F. Fellini“,

                  —

                  ROMA Ufficio delle Dogane di Roma II; Sezione Operativa Territoriale di Fiumicino,

                  —

                  TARANTO Ufficio delle Dogane di Taranto,

                  —

                  TRIESTE Ufficio delle Dogane di Trieste; Sezione Operativa Territoriale di Porto industriale; Sezione Operativa Territoriale di Punto Franco Vecchio; Sezione Operativa Territoriale di Punto Franco Nuovo,

                  —

                  VENEZIA Ufficio delle Dogane di Venezia; Sezione Operativa Territoriale di Interporto; Sezione Operativa Territoriale di Portogruaro.

      III PRIEDAS

         Importo muitų, Sąjungos surinktų San Marino Respublikos naudai, perdavimo San Marino valstybės iždui procedūros

      1 straipsnis
      Nustatant, stebint ir perduodant importo muitus, surinktus už San Marino Respublikai skirtas prekes, mutatis mutandis taikomi Reglamento (EB, Euratomas) Nr. 1150/2000 (1) 3 straipsnis, 6 straipsnio 1 dalis, 3 dalies a ir b punktai, 4 dalies pirma pastraipa, 10 straipsnio 1 dalis ir 17 straipsnio 2 dalis. Visų pirma taikomos šios nuostatos:

                  a)

                  už San Marino Respublikai skirtas prekes surinktiems importo muitams Sąjungos valstybės narės, kuriose veikia šio sprendimo II priede išvardytos muitinės įstaigos, atidaro atskiras sąskaitas, identiškas Sąjungos nuosavų išteklių sąskaitoms, numatytoms Reglamento (EB, Euratomas) Nr. 1150/2000 6 straipsnio 1 dalyje ir 3 dalies a ir b punktuose;

                  b)

                  importo muitus, susijusius su T2 SM arba T2L SM dokumentais, šio sprendimo II priede išvardytos muitinės įstaigos nustato tada, kai jie įtraukiami į apskaitą ir turi būti įskaityti į a punkte nurodytas sąskaitas.
                  Jei išvykimo muitinės įstaiga, įforminusi T2 SM tranzito procedūrą, arba muitinės įstaiga, išdavusi T2L SM dokumentą, per tris mėnesius negauna informacijos, liudijančios, kad prekės pristatytos į San Marino Respubliką, pirminiai įrašai sąskaitose ištaisomi.
                  Šiuo atveju importo muitai nustatomi kaip Sąjungos nuosavi ištekliai ir įskaitomi į sąskaitas pagal Reglamento (EB, Euratomas) Nr. 1150/2000 6 straipsnio 3 dalies a punktą arba, atitinkamais atvejais, į atskiras sąskaitas pagal to reglamento 6 straipsnio 3 dalies b punktą.
                  Pirmiau nurodyta procedūra mutatis mutandis taikoma ir kompensaciniams produktams arba nepakeisto pavidalo prekėms, taikant laikinojo įvežimo perdirbti procedūrą parduotiems San Marino Respublikos teritorijoje, arba prekėms, kurioms įforminus laikinojo įvežimo procedūrą atsirado skola muitinei;

                  c)

                  atitinkamos valstybės narės, remdamosi Reglamento (EB, Euratomas) Nr. 1150/2000 6 straipsnio 4 dalies pirma pastraipa, pateikia Europos Komisijai išrašus iš savo sąskaitų kartu su išrašais, susijusiais su nuosavais ištekliais. Išrašuose, parengtuose tokiu pat būdu, kaip išrašai, susiję su nuosavais ištekliais, taip pat nurodoma visa kiekvienoje muitinės įstaigoje surinktų importo muitų suma;

                  d)

                  pateisinamieji dokumentai saugomi, kaip numatyta Reglamento (EB, Euratomas) Nr. 1150/2000 3 straipsnio pirmoje ir antroje pastraipose. Šie dokumentai ir su nuosavais ištekliais susiję dokumentai archyvuojami atskirai;

                  e)

                  po trečių metų, einančių po metų, kai buvo nustatyta pirminė pinigų suma, gruodžio 31 d., į sąskaitas nebeįrašomi jokie nustatytų pinigų sumų arba apskaitos duomenų ištaisymai, išskyrus atvejus, apie kuriuos Europos Komisija, valstybė narė arba San Marino Respublika praneša vėliau nei tą dieną;

                  f)

                  taikomas Reglamento (EB, Euratomas) Nr. 1150/2000 18 straipsnis. Atitinkamos tikrinimo priemonės taip pat taikomos 18 straipsnio 2 dalies pirmos pastraipos b punkte nurodytiems dokumentams, liudijantiems, kad prekės pristatytos į San Marino Respubliką. San Marino Respublikos įgalioti pareigūnai gali dalyvauti taikant tokias tikrinimo priemones;

                  g)

                  atitinkamos valstybės narės, išskaičiusios surinkimo išlaidas, perveda į Reglamento (EB, Euratomas) Nr. 1150/2000 9 straipsnyje numatytą Europos Komisijos sąskaitą per to paties reglamento 10 straipsnio 1 dalyje nurodytą laikotarpį pinigų sumas, įskaitytas į to reglamento 6 straipsnio 3 dalies a ir b punktuose numatytas sąskaitas.
                  Importo muitų, Sąjungos surinktų San Marino Respublikos naudai, procentinė dalis, kurią Sąjunga gali išskaityti kaip surinkimo išlaidas, yra 25 %;

                  h)

                  atitinkamos valstybės narės atleidžiamos nuo prievolės perduoti Europos Komisijai pinigų sumas, atitinkančias San Marino Respublikos naudai į apskaitą įtrauktus muitus, tik tada, kai įvykdomos Reglamento (EB, Euratomas) Nr. 1150/2000 17 straipsnio 2 dalyje nustatytos sąlygos.

            2 straipsnis
      Per trisdešimt dienų nuo valstybių narių pranešimo, kad pinigų suma įskaityta, Europos Komisija įskaitytas pinigų sumas perveda į San Marino Respublikos atidarytą sąskaitą. San Marino Respublika perduoda Europos Komisijai sąskaitos, į kurią turi būti įskaitomos pinigų sumos, rekvizitus ir prisiima visas šios sąskaitos tvarkymo išlaidas.
      3 straipsnis
      Įgyvendinant 1 straipsnio a ir b punktus taikomas priedėlis.

         (1)  2000 m. gegužės 22 d. Tarybos reglamentas (EB, Euratomas) Nr. 1150/2000, įgyvendinantis Sprendimą 2007/436/EB, Euratomas dėl Europos Bendrijų nuosavų išteklių sistemos (OL L 130, 2000 5 31, p. 1).

         Priedėlis

            Įgyvendinant 1 straipsnio a ir b punktus taikoma administracinė procedūra

         1.   Prekių išleidimo į laisvą apyvartą formalumai, atliekami įgaliotose muitinės įstaigose
         Išleistos į laisvą apyvartą San Marino Respublikai skirtos prekės gabenamos atitinkamai taikant T2 SM tranzito procedūrą arba su T2L SM dokumentu. Importo muitai įskaitomi į sąskaitas laikantis atitinkamuose Sąjungos teisės aktuose nurodytų terminų.
         Kontrolės tikslais į sąskaitas įskaityti muitai taip pat įrašomi į specialiai tam skirtą atitinkamos muitinės įstaigos tvarkomą registrą, į kurį įtraukiama informacija apie visas San Marino Respublikai skirtų prekių importo operacijas, įskaitant duomenis apie importuotas prekes, importo deklaracijos priėmimo datą, apmokestinimo elementus, apskaičiuotą muito sumą, suteiktą gabenimo registracijos numerį ar išduotą dokumentą (T2 SM arba T2L SM).
         San Marino Respublikos institucija „atvykimo patvirtinimo“ pranešimu informuoja išvykimo muitinės įstaigą apie prekių atgabenimą tą pačią dieną, kai jos pateikiamos paskirties muitinės įstaigai, ir išsiunčia „tikrinimo rezultatų“ pranešimą išvykimo muitinės įstaigai ne vėliau kaip trečią dieną po dienos, kurią prekės pateikiamos paskirties muitinės įstaigai.
         T2 SM dokumente, naudojamame taikant grįžtamąją tranzito procedūrą, arba T2L SM dokumente muitinės įstaiga nurodo trijų mėnesių terminą, skaičiuojamą nuo atitinkamo dokumento įforminimo datos, per kurį dokumentą įforminusiai muitinės įstaigai turi būti grąžintas T2 SM dokumento 5-asis egzempliorius arba T2L SM dokumento kopija, tinkamai pažymėti San Marino Respublikos institucijos antspaudu.
         2.   Apskaitos formalumai, atliekami įgaliotose muitinės įstaigose
         Importo muitai įskaitomi į San Marino sąskaitas (taikoma procedūra, analogiška Reglamento (EB, Euratomas) Nr. 1150/2000 6 straipsnio 3 dalies a punkte numatytai procedūrai) pagal to straipsnio nuostatas.
         Tačiau valstybių narių, kuriose veikia II priede išvardytos muitinės įstaigos, institucijos gali nuspręsti į San Marino sąskaitas muitų neįskaityti, jei nustatyti muitai, pateikus jų sumokėjimą užtikrinančią garantiją, užginčijami ir jų suma išsprendus ginčus gali pasikeisti. Tokiu atveju, kol vyksta nacionalinė administracinio ir (arba) teisminio nagrinėjimo kompetentingose institucijose procedūra, importo muitų sumos įskaitomos į atskiras San Marino sąskaitas (taikoma procedūra, analogiška Reglamento (EB, Euratomas) Nr. 1150/2000 6 straipsnio 3 dalies b punkte numatytai procedūrai).
         Šioje dalyje minimomis „kompetentingomis institucijomis“ laikomos:

                     —

                     visais su muitinės veiklos srityje taikomų įstatymų ir kitų teisės aktų įgyvendinimu susijusiais klausimais – muitinį įforminimą atlikusios valstybės narės administracinės ar teisminės institucijos arba, atitinkamais atvejais, Sąjungos institucijos,

                     —

                     visais su procedūrinėmis nuostatomis (pranešimai, terminai ir kt.) susijusiais klausimais – muitinį įforminimą atlikusios valstybės narės administracinės ar teisminės institucijos,

                     —

                     visais su San Marino Respublikos teritorijoje vykdomomis skolų išieškojimo priemonėmis susijusiais klausimais – San Marino Respublikos teisminės institucijos.

               3.   Tranzito procedūros pripažinimas įvykdyta ir pateisinamųjų dokumentų grąžinimas
         Tranzito operacija gali būti pripažįstama įvykdyta, kai išvykimo muitinės įstaiga per Sąjungos muitų teisės aktuose numatytus terminus gauna atitinkamus „atvykimo patvirtinimo“ ir „tikrinimo rezultatų“ pranešimus.
         Kai taikoma grįžtamoji tranzito procedūra arba yra išduodamas T2L SM dokumentas, T2 SM dokumento 5-asis egzempliorius arba T2L SM dokumento kopija, tinkamai pažymėti San Marino Respublikos institucijos antspaudu, šiuos dokumentus įforminusiai muitinės įstaigai grąžinami per tris mėnesius, kaip nurodyta 1 punkto ketvirtoje pastraipoje.
         Jei per nustatytą terminą išvykimo muitinės įstaigai neatsiunčiami pirmoje pastraipoje nurodyti pranešimai arba negrąžinamas T2 SM dokumento 5-asis egzempliorius arba T2L SM dokumento kopija, daromas įrašas pirmiau minėtame registre ir taisomas pirminis įrašas sąskaitoje. Tokiu atveju importo muitai nustatomi kaip Sąjungos nuosavi ištekliai ir įskaitomi į sąskaitas, numatytas pagal Reglamento (EB, Euratomas) Nr. 1150/2000 6 straipsnio 3 dalies a punktą, arba atitinkamais atvejais į atskiras to Reglamento 6 straipsnio 3 dalies b punkte numatytas sąskaitas.
         Šis įskaitymas neturi įtakos jokiems taisymams, kurie gali būti reikalingi atlikus tyrimą, susijusį su Sąjungos tranzito procedūra, arba įgyvendinus EEB ir San Marino bendradarbiavimo komiteto sprendime Nr. 3/92 numatytas tarpusavio pagalbos priemones.
         4.   Speciali procedūra, taikoma atliekant įvežimo perdirbti ir laikinojo įvežimo procedūras
         Pirmiau nurodyta procedūra mutatis mutandis taikoma ir kompensaciniams produktams arba nepakeisto pavidalo prekėms, taikant įvežimo perdirbti procedūrą parduotiems San Marino Respublikos teritorijoje, arba prekėms, kurioms įforminus laikinojo įvežimo procedūrą atsirado skola muitinei.


title: Sprendimas, priimtas bendru valstybių narių vyriausybių atstovų sutarimu, nustatantis bendrijos augalų veislių tarnybos būstinę (97/C 36/01)

text:
Svarbus teisinis pranešimas

|

41997D0205(01)

Oficialusis leidinys C 036 , 05/02/1996 p. 0001 - 0001

		Sprendimas, priimtas bendru valstybių narių vyriausybių atstovų sutarimu, nustatantis bendrijos augalų veislių tarnybos būstinę(97/C 36/01)VALSTYBIŲ NARIŲ VYRIAUSYBIŲ ATSTOVAI,atsižvelgdami į Europos bendrijos steigimo sutarties 216 straipsnį,atsižvelgdami į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje [1],kadangi būtina nustatyti Bendrijos augalų veislių tarnybos būstinės vietą,NUSPRENDĖ:1 straipsnisBendrijos augalų veislių tarnybos būstinės vieta yra Anžė mieste.2 straipsnisŠis sprendimas, kuris turi būti paskelbtas Europos Bendrijų oficialiajame leidinyje, įsigalioja šiandien.Priimta Briuselyje, 1996 m. gruodžio 6 d.Tarybos varduPirmininkasD. Spring[1] OL L 227, 1994 9 1, p. 1.--------------------------------------------------


title: 1997 m. kovo 24 d.Į suvestinę šio sprendimo redakciją įtraukti 1997 m. gegužės 14 d. Tarybos patvirtinti pataisymai. Tarybos sprendimas dėl tam tikriems spiritiniams gėrimams taikomų muitų panaikinimo

text:
Svarbus teisinis pranešimas

|

31997D0360

Oficialusis leidinys L 155 , 12/06/1997 p. 0060 - 0060

		Tarybos sprendimas1997 m. kovo 24 d. [1]dėl tam tikriems spiritiniams gėrimams taikomų muitų panaikinimo(97/360/EB)EUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 113 straipsnį ir 228 straipsnio 2 dalies pirmąjį sakinį,atsižvelgdama į Komisijos pasiūlymą,kadangi Jungtinių Valstijų ir Europos bendrijos tarifų panaikinimas laikomas naudingu visiems;kadangi Jungtinės Valstijos ir Europos bendrija parengė susitarimo memorandumo formos susitarimą dėl spiritinių gėrimų; kadangi Susitarimas apima EB alkoholinių gėrimų CXL grafiko pakeitimus, kurie turėtų būti pateikti Pasaulio prekybos organizacijai;kadangi Jungtinių Valstijų ir Europos bendrijos susitarimo memorandumo forma parengtas susitarimas dėl spiritinių gėrimų turėtų būti patvirtintas Bendrijos vardu,NUSPRENDĖ:1 straipsnisBendrijos vardu patvirtinamas Jungtinių Valstijų ir Europos bendrijos susitarimo memorandumo forma parengtas susitarimas dėl spiritinių gėrimų.Susitarimo tekstas pridedamas prie šio sprendimo.2 straipsnisKomisija įgaliojama pateikti Pasaulio prekybos organizacijai Bendrijos grafiko pakeitimus, išdėstytus pridedamo Susitarimo EB alkoholinių gėrimų CXL grafike.3 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį Susitarimo memorandumo forma parengtą susitarimą.4 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1997 m. kovo 24 d.Tarybos varduPirmininkasH. Van Mierlo[1] Į suvestinę šio sprendimo redakciją įtraukti 1997 m. gegužės 14 d. Tarybos patvirtinti pataisymai.--------------------------------------------------